पाएं अपने शहर की ताज़ा ख़बरें और फ्री ई-पेपरडाउनलोड करें
सोनवलिया गांव में बाढ़ के दिनों में टूटे तटबंध की मरम्मत अब शुरू हुई है। निर्माण कार्य देरी से शुरू होने पर ग्रामीण भड़क उठे और कार्य स्थल पर हंगामा किया। सारण रिटायर्ड बांध पर प्रदर्शन कर रहे ग्रामीणों का आरोप था कि करीब एक महीने पहले तटबंध निर्माण के लिए टेंडर की प्रक्रिया पूरी हुई थी। लेकिन संवेदक द्वारा अब तटबंध का निर्माण कार्य शुरू किया जा रहा था। अब आनन- फानन में 15 दिनों के अंदर तटबंध का निर्माण पूरा करा लेने की बात जब ग्रामीणों ने सुने तो अचानक भड़क गए।
तटबंध निर्माण से पहले ग्रामीणों ने बांध के दोनों तरफ गहरी खाई को भरने की मांग कर रहे थे। संवेदक द्वारा इनकार किए जाने पर ग्रामीणों ने विरोध-प्रदर्शन शुरू कर दिया। आक्रोशित ग्रामीण बाढ़ से ध्वस्त हुए घरों के लिए प्रशासनिक स्तर पर मुआवजा मुहैया कराने की भी मांग कर रहे थे। ग्रामीणों के विरोध-प्रदर्शन व हंगामे की सूचना पर पहुंचे अंचल पदाधिकारी राकेश कुमार दुबे ने उचित आश्वासन देकर मामला शांत कराया। उन्होंने बाढ़ पीड़ित परिवारों को तत्काल गृहक्षति मुआवजे का लाभ देने का आश्वासन दिया। प्रदर्शन के दौरान मौजूद संवेदक को भी उन्होंने तटबंध के दोनों तरफ गहरी खाई भरने का निर्देश दिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn